Lavinamasis žaidimas „Vėduoklė“

Metodinė priemonė skirta pradinių klasių ir specialiųjų poreikių turintiems mokiniams

Parengė Nomeda Kopcikienė

(vardas, pavardė)

Birštono gimnazija

(mokyklos pavadinimas)

Specialioji pedagogė ir logopedė

(pareigos)

APTARTA

Birštono gimnazijos pradinių klasių mokytojų metodinio būrelio susirinkime 2017- 03-07, protokolo Nr.

METODINĖS PRIEMONĖS APRAŠYMAS

Tikslas:

* Skatinti skaitymo ir rašymo motyvaciją, procesą pateikiant kaip įdomią žaidybinę veiklą ir sudarant sąlygas ugdyti vaiką pozityviai.

Uždaviniai:

* pavadindamas paveikslėlius plės žodyną;
* išmoks atlikti žodžių garsinę analizę ir sintezę;
* lavins girdimąją ir regimąją atmintį - sies garsus su juos žyminčiomis spausdintinėmis raidėmis, įsidėmės spausdintines raides;
* pasitikrindamas ar gerai atliko užduotį lavins dėmesį ir pastabumą;
* lavins smulkiąją motoriką, akies –rankos judesių koordinaciją;
* patirs mokymosi skaityti ir rašyti sėkmę.

Priemonę sudaro: 20 žodžių kortelių – vėduoklių, rašymo priemonės, popierius.

Priemonės panaudojimo būdai

Mokinys pasako paveikslėlio pavadinimą, sieja pavadinimą su užrašytu žodžiu, išanalizuoja žodį skiemenimis ir garsais. Tada suglaudžia vėduoklę, apverčia ją ir parašo paveikslėlio pavadinimą ant kitos kortelių pusės arba ant lapo. Kiek kortelių, tiek žodyje raidžių. Po to pasitikrina, ar teisingai parašė žodį.